Ellen Dedceneres
Ellen Dedceneres - Amerikalı komediya ustası, televiziya aparıcısı, aktrisa və yazıçıdır. O, 1994-cü ildən 1998-ci ilə qədər Ellen adlı sitkomda rol alıb. Serialın The Puppy Episode bölümü üçün Primetime Emmy Mükafatını qazandırıb. O, həmçinin 2003-cü ildən 2022-ci ilə qədər Ellen Dedceneres şousu adlı televiziya tok-şousuna rəhbərlik və aparıcılıq edib. Həmin tok-şouya görə 33 dəfə Daytime Emmy Awardsın qalibi seçilib. Sənətçinin stand-up karyerası 1980-ci illərin əvvəllərində başlamış və 1986-cı ildə The Tonight Show Starring Johnny Carson adlı tolk-şoudakı performansı ilə tanınmağa başlamışdır. Kino aktriası kimi Dedceneres Mr. Wrong (1996), EDtv (1999) və The Love Letter (1999) kimi filmlərdə rol alıb və Disney tərəfindən istehsal edilmiş cizgi filmlərdən müxtəlif personajları səsləndirmişdir. 4 noyabr 2001-ci ildə Ellen DeGeneres Emmi Mükafatlarının canlı yayımının aparıcısı kimi mərkəzi səhnəyə çıxdı. 11 sentyabr hadisələrindən sonra matəm səbəbindən iki dəfə təxirə salınan mərasimin tonu kifayət qədər tutqun olub. Amma insanların diqqətini müvəqqəti olaraq faciədən yayındırmaq üçün bu baş verməli idi. Mərasim zamanı tamaşaçılar Elleni bir neçə dəfə ayaq üstə alqışladılar, o cümlədən bu zarafatı etdikdən sonra: “Ərəbləri kişi kostyumunda və hətta yəhudilərin əhatəsində olan lezbiyandan daha çox nə qəzəbləndirə bilərdi?” 2005-ci ilin avqustunda Ellen Katrina qasırğasından üç həftə sonra keçirilən Gündüz Emmi Mükafatlarına ev sahibliyi etdi . Və bu, DeGeneresin ikinci dəfə milli faciədən sonra keçirilən Emmi mükafatına ev sahibliyi etməsi idi. Ellen DeGeneres 1995 və 1996-cı illərdə Grammy Mükafatlarının da aparıcısı olub . "Nemonun axtarışında" filminə görə o, Ən Yaxşı İkinci Plan Aktrisasına görə Saturn Mükafatına layiq görüldü, aktrisa ilk dəfə səs performansına görə Saturn mükafatını qazanmışdı. 2010-cu ildə American Idol serialının doqquzuncu mövsümündə münsif kimi ekranlara çıxmışdır.